Nagyító alatt : Bakuretsu Tenshi – cineplex világa
Nagyító alatt : Bakuretsu Tenshi
Bejegyzés dátuma: 13 ápr 2009 14 feb 2010 mazur51 által
A jövőbeli Japánban járunk ahol Kyohei Tachibana, a fiatal diákfiú arról álmodik, hogy egy nap hatalmas és ismert séf lesz belőle. De mint sok esetben neki sem az jön be amire vágyik, ezért hogy kijuthasson Franciaországba, szakácsként elhelyezkedik egy csapat lánynál.
Azonban a különös társaság tagjai valójában zsoldosok, pénzért bármit végrehajtanak amivel megbízzák őket. A lányok között van egy jakuza örökös, egy számítógépzseni, egy mindenes segítő és egy vonzó, de halálos fegyver és harcszakértő.
Műfaját tekintve akció sci-fi dráma egy kis ecchivel fűszerezve mechák bevonásával. Egyszóval minden adott a remek szórakozáshoz.
Nagyon bejött az egész történet, a cselekmények nem követik egymást, de mégsem lesznek függetlenek tőle. Lehetett szimpatizálni a karakterekkel akik egytől egyik szépen ki voltak dolgozva.
A kedvenceim : Sei, Joe, Meg, Amy, Kyohei, Jinno, Takane, Mario
A zenéjét az a Masara Nishida szerezte, aki már a Karin-nal is bizonyított, ennek megfelelően lendületes, néhol lassú de végig élvezetes marad.
Az opening nagyon jó dal és az ending is el lett találva. Hallgassatok bele.
A vizuális megjelenítés jóra sikeredett ugyanúgy a harcoknál, mint a táj és a környezet bemutatásánál, valamint a szereplők is szépen lettek megrajzolva ami nem meglepő hiszen 2004-es az anime. Letisztult vonalak, éles kontúrok kellemes látványvilág pörgős animációval.
A hangeffektek kiválóan szolnak a jól megkoreografált küzdelmeknél, a robbanások és a lövések is elég életszerűnek tünnek.
Összességében annyit mondhatok hogy aki szereti a harcokat, a mechát, vagy csak jól akar szórakozni és kikapcsolni egy kicsit annak tetszeni fog. MAL 9 pont
← Nagyító alatt : Black Lagoon
Nagyító alatt : Asagiri no Miko →